উত্তম চরিত্রঃ এর সর্বপ্রধান বৈশিষ্ট ‘সত্যবাদিতা’। জীবনের প্রতিটি কর্ম এবং আচরনে মিথ্যার অস্তিত্ব না থাকা। ধৈর্য- জ্ঞানের জগতকে উন্মোচিত করে, প্রজ্ঞানকে প্রতিষ্ঠিত করে। প্রকৃতির স্বাভাবিক পর্দাকে ভেদ করার শক্তি ধৈর্য-রেই থাকে। অঙ্গীকার রক্ষা করা চরিত্রের অন্যতম গুন। রাগ দমন করা অত্যন্ত সাহসের কাজ। অর্থের লোভ, সম্পদ জমা করার লোভ, ক্ষমতার লোভ, নারী লোভ, খাবারের লোভ- অন্তরে যখন দৃঢ় ভাবে অবস্থান করে, মানবিক ও নৈতিকতার পতন শুরু হতে থাকে। আর অহংকার সকল পাপের ভান্ডার এবং জ্বালানী আর তুলনায় ইহা সৌরজগতের সূর্য। অহংকার, কুপ্রবৃত্তি সমুহকে দানব থেকে মহা-দানবে রুপান্তরিত করে। দয়া, সহানুভূতিশীলতা, মানবিক ও নৈতিকতাকে ধ্বংস করে, সাথে অন্তরকে অসুস্থতা ও কঠোরতার কারাগারে আবদ্ধ করে ফেলে। ক্ষমতা এবং অর্থ-সম্পদের আধিক্য অন্তরে অহংকার সৃষ্টির অন্যতম প্রধান কারন। উত্তম চরিত্রের অনুশীলনকারী সকল প্রাকারের লোভ-কে নিবারন করে আর অহংকারের প্রতি নিজ খেয়ালের মাধ্যমে সর্বদা সজাগ দৃষ্টি রাখে। লজ্জ্বাশীলতা চরিত্রের অন্যতম শক্তিশালী খুঁটি। এই খুঁটির উপর ভিত্তি করে তৈরি হয় প্রত্যেকের ‘ব্যক্তিত্ব’। আগুন যেমন কাঠকে পুড়িয়ে কয়লা করে দেয়, ঈর্ষা তেমনি অন্তরকে জ্বালিয়ে ছারখার করে ফেলে। একজন চরিত্রবান নিজের যা আছে তাই নিয়ে সন্তুষ্টি থাকে এবং তা দিয়ে ঈর্ষাকে পরাভূত করে। লাঞ্চনা, গঞ্জনা, শারীরিক ও মানসিক আক্রমন, নিজের হক থেকে বঞ্চিত ইত্যাদির কারনে ক্রোধ, প্রতিশোধ পরায়নতা অন্তরে আস্তানা গেঁড়ে নেয় এবং এর প্রভাবে স্বাভাবিক জীবন ব্যাহত হয়। ক্রোধ সর্বদা দাঙ্গা হাঙ্গামা, খুনখারাবী, প্রতিপক্ষকে ঘায়েল করার মাধ্যমে চিন্তা ও কর্মকে আচ্ছাদিত করে ফেলে। সকল প্রকার ক্রোধ, প্রতিশোধ পরায়নতা অন্তর থেকে দূর করার ঔষধ হল ক্ষমা। ক্ষমা করার মাধ্যমে অন্তর পবিত্র হয়, এইজন্যই ক্ষমা একটি স্বর্গীয় গুন হিসেবে চিহ্নিত। অন্যের উপকারে আত্মনিয়োগ করা, গীবত-সমালোচনায় মজে না থাকা, অন্যকে কষ্ট দিয়ে কথা ও কর্ম না করা, অপ্রয়োজনীয় কথা না বলা, খেয়ালখুশী কর্ম না করা উত্তম চরিত্রের লক্ষন। সকল প্রকার কামনা, খায়েশ, পছন্দের দ্বারা আত্মতৃপ্তির পাত্র থেকে নিজ অন্তরকে দূরে রাখে। পরিবার-প্রতিবেশীদের কাছে নম্রতা ও মিষ্টভাষীর দ্বারা নিজেকে নিবেদন করে, সংসারের কাজকর্ম নিজেই সমাধা করে এবং সর্বদা সৎ কর্ম করে। দয়া, সহিষ্ণুতা এবং বিনয়ী উত্তম চরিত্রের গুন।